cyanic-selkie/wikianc huggingface dataset:
Ґ
Ge (Ґ, ґ) บางครั้งก็เรียกว่า Ghe หรือ Ge with upturn (ในรหัสยูนิโคดใช้ชื่อว่า CYRILLIC CAPITAL/SMALL LETTER GHE WITH UPTURN ) เป็นอักษรตัวหนึ่งในอักษรซีริลลิก ใช้แทนเสียง // คล้ายกับเสียง g ของคำว่า go ในภาษาอังกฤษ
ในภาษาเบลารุสและภาษายูเครนสมัยโบราณ บางครั้งมีการใช้อักษรละติน g และทวิอักษร КГ (kh) แทนเสียงของ g ในคำทับศัพท์จากภาษาละติน แต่ภายหลังการทำเช่นนี้รวมทั้งการใช้ทวิอักษร ได้เลือนหายไปจากอักขรวิธีของภาษาเบลารุส จนกระทั่งคริสต์ศตวรรษที่ 19 การใช้อักษร Ґ ได้ถูกนำมาพิจารณาใหม่และเพิ่มเข้าไปในภาษายูเครนและภาษารูซิน
อักษร Ґ ของภาษายูเครนได้ถูกยกเลิกในการปฏิรูปอักขรวิธีของภาษารัสเซีย โดยสหภาพโซเวียต ใน พ.ศ. 2476 (ค.ศ. 1933) และถูกจัดให้เป็นอักษรเดียวกันกับ Г แต่อย่างไรก็ตาม อักษร Ґ ได้ถูกนำกลับมาใช้อีกครั้งหนึ่งโดยชาวพื้นเมืองของประเทศยูเครน ใน พ.ศ. 2533 (ค.ศ. 1990) ภายหลังการปฏิรูปกลาสนอสต์
ในช่วงคริสต์ศตวรรษที่ 20 นักภาษาศาสตร์ชาวเบลารุสบางท่าน โดยเฉพาะ เอียน สตานเคียวิช (Yan Stankyevich) ได้มีการเสนอแนะว่าควรจะนำการอักษรนี้มาแทนเสียงของ g อีกครั้ง อย่างน้อยก็เพื่อทับศัพท์คำใหม่ๆ ที่เกิดขึ้นในปัจจุบัน แต่คนส่วนใหญ่ไม่ยอมรับแนวความคิดนี้ แม้กระทั่งตัวอักษร Ґ ก็ไม่เคยได้ปรากฏรวมอยู่ในลำดับอักษรของภาษาเบลารุสเลย เนื่องจากเห็นว่าอักษรตัวนี้ไม่ได้ใช้มานานมากแล้ว
พระเจ้าโจวเสี่ยน
พระเจ้าโจวเสี่ยน (King Xian of Zhou; สิ้นพระชนม์ 321 ปีก่อนคริสตกาล) พระนามเดิมว่า จี เปี่ยน เป็นพระมหากษัตริย์พระองค์ที่ 35 แห่งราชวงศ์โจวของจีนโบราณ เป็นพระมหากษัตริย์พระองค์ที่ 23 แห่งราชวงศ์โจวตะวันออก พระราชประวัติของพระองค์ไม่เป็นที่รู้จักมากนัก พระองค์ทรงเสวยราชย์ต่อจากพระเจ้าโจวเลี่ย พระเชษฐาของพระองค์ ครั้นเมื่อพระองค์สวรรคต พระเจ้าโจวเชิ่นจิ้ง พระราชโอรสในพระองค์ขึ้นครองราชย์ต่อ
พระองค์ทรงส่งของกำนัลไปยังรัฐประเทศราชของโจวหลายแห่ง อาทิเช่น รัฐฉิน และ รัฐฉู่ ในช่วงปลายรัชสมัยของพระองค์ ผู้นำของรัฐอื่นต่างประกาศตัวเป็นกษัตริย์ และไม่นับถือพระองค์เป็นกษัตริย์อีกต่อไป
นามังแกน
นามังแกน (Namangan/Наманган, ) เป็นนครในภาคตะวันออกของประเทศอุซเบกิสถาน เมืองหลักของแคว้นนามังแกน เมืองตั้งอยู่บนขอบทางเหนือของหุบเขาฟาร์ฆอนา ราว 30 กิโลเมตรจากพรมแดนประเทศคีร์กีซสถาน มีท่าอากาศยานหลักคือท่าอากาศยานนามังแกน
นามังแกนเป็นเมืองสำคัญทางการค้าตั้งแต่ศตวรรษที่ 17 ในสมัยสหภาพโซเวียตมีการสร้างโรงงานมากมายที่นี่ ในสมัยสงครามโลกครั้งที่สอง มีการผลิตทางอุตสาหกรรมในเมืองนี้มากขึ้นกว่าห้าเท่าจากปี 1926–1927 ในปัจจุบันนามังแกนเป็นศูนย์กลางอุตสาหกรรมเบาโดยเฉพาะอุตสาหกรรมอาหารของประเทศ และมีประชากร 475,700 คนในปี 2014
สัญญาต่างตอบแทน
สัญญาต่างตอบแทน (synallagmatic contract, reciprocal contract, bilateral contract, multilateral contract หรือ multipartite contract) เป็นศัพท์กฎหมาย หมายถึง นิติกรรมที่มีคู่กรณีหลายฝ่ายเกี่ยวข้อง หรือที่เรียกว่า "สัญญา" และคู่สัญญาต่างฝ่ายต่างมีหน้าที่ต้องตอบแทนกันโดยกระทำหรืองดเว้นกระทำการอย่างใด ๆ เช่น ในสัญญาซื้อขาย ผู้ซื้อมีหน้าที่ชำระราคาทรัพย์สินที่ตนซื้อ และผู้ขายก็มีหน้าที่ส่งมอบทรัพย์สินดังกล่าวให้แก่ผู้ซื้อ เป็นต้น
สัญญาต่างตอบแทนมีชื่อเรียกอื่น ๆ อีก เช่น ทวิภาคีสัญญา, สัญญาสองฝ่าย, พหุภาคีสัญญา, สัญญาหลายฝ่าย, นิติกรรมสองฝ่าย และ นิติกรรมหลายฝ่าย ดังนั้น นิติกรรมหรือสัญญาที่ไม่ต่างตอบแทน จึงอาจเรียกว่า "นิติกรรมฝ่ายเดียว" (unilateral act) หรือ "สัญญาผูกพันฝ่ายเดียว" (unilateral contract)
ปราสาทบันทายกเดย
ปัจจุบันอารามนี้อยู่ในสภาพทรุดโทรมเนื่องจากความผิดพลาดทางการก่อสร้างและหินทรายคุณภาพต่ำ และกำลังอยู่ในการบูรณะ พระสงฆ์จากหลายที่เคยประทับที่บันทายกเดยมาหลายศตวรรษจนถึงคริสต์ทศวรรษ 1960
บูมเมอแรง (สถานีโทรทัศน์)
นี่เป็นเพียงบูมเมอแรงข้อมูลศูนย์กลาง สำหรับช่องบูมเมอแรงในประเทศไทยดูที่ บูมเมอแรง ไทย (สถานีโทรทัศน์) บูมเมอแรงเอเชียตะวันออกเฉียงใต้ดูที่ บูมเมอแรง เอเชียตะวันออกเฉียงใต้
บูมเมอแรง (Boomerang) เป็นสถานีโทรทัศน์การ์ตูนของระบบแพร่สัญญาณเทอร์เนอร์ ในเครือของ ไทม์ วอร์เนอร์ เป็นช่องการ์ตูนที่แยกออกมากจากช่อง การ์ตูนเน็ตเวิร์ค ฉายการ์ตูนคลาสิกที่เคยฉายทางการ์ตูนเน็ทเวิร์คนำกลับมาฉาย อาทิเช่น ลูนี่ย์ตูน ป๊อปอาย ฟริ้นสโตน แจ็คสัน สกูปี้-ดู บูมเมอแรงได้เริ่มต้นแพร่ภาพเมื่อวันที่ 1 เมษายน พ.ศ. 2543 มีสำนักงานใหญ่อยู่ที่ประเทศสหรัฐอเมริกา และมีสถานีเครือข่ายภูมิภาคเผยแพร่ไปในประเทศต่างๆ ทั่วโลก
ประวัติบูมเมอแรง
ในอดีต ช่องการ์ตูนเน็ตเวิร์ค เคยฉายการ์ตูนคลาสิกในยุค 60 - 90 เหมือนที่ช่องบูมเมอแรงฉายในปัจจุบัน แต่ในปัจจุบัน การ์ตูนเน็ตเวิร์กได้นำการ์ตูนแอนิเมชั่นใหม่ ๆ เข้ามาฉาย จึงได้ตัดการ์ตูนคลาสสิกเก่า ๆ ออก แต่การ์ตูนคลาสิกยังคงได้รับความนิยมจากผู้ชม จึงได้เพิ่มช่วง บูมเมอแรง เป็นช่วงพิเศษในช่องการ์ตูนเน็ตเวิร์ก ตั้งแต่ปี พ.ศ. 2535 - พ.ศ. 2542 ซึ่งฉายการ์ตูนคลาสิกเก่า ๆ แต่เนื่องจากการ์ตูนนั้นมีมากมายหลายเรื่อง ไทม์ วอร์เนอร์ จึงเปิดช่องบูมเมอแรงเมื่อวันที่ 1 เมษายน พ.ศ. 2543 โดยนำช่วงพิเศษบูมเมอแรงในการ์ตูนเน็ตเวิร์กออกมาทำเป็นสถานีโทรทัศน์ช่องการ์ตูนช่องใหม่อย่างเต็มรูปแบบ
การ์ตูนที่ฉายในบูมเมอแรง
(...และอีกหลายเรื่อง)
เครือข่าย บูมเมอแรง
นอกจากช่องแม่ข่ายในสหรัฐอเมริกาแล้ว บูมเมอแรง ยังแพร่ภาพในประเทศต่างๆทั่วโลกในรูปแบบของตัวเอง เช่น
หลวงพ่อพระพุทธพรหม
หลวงพ่อพระพุทธพรหม เป็นพระพุทธรูปปางมารวิชัย ประดิษฐานอยู่ภายในวัดพรหมทินใต้ หมู่ที่ 11 ตำบลหลุมข้าว อำเภอโคกสำโรง จังหวัดลพบุรี หันพระพักตร์ไปทางทิศตะวันออก มีความสูง 9 เมตร ตั้งอยู่บนชั้นที่ 2 และได้รับการตกแต่งให้สวยงาม ภายในบรรจุสิ่งของอันมีค่าและรวมไปถึงได้บรรจุพระบรมสารีริกธาตุ เพื่อให้ประชาชนได้บูชาสัการะ ซึ่งทำการหล่อเสร็จในวันเดียว คือ วันอาทิตย์ที่ 4 เดือนมีนาคม 2555 และมีพิธียกฉัตร 9 ชั้นและงานสมโภชองค์หลวงพ่อพระพุทธพรหม ในวันที่ 8-10 มีนาคม 2556
ประวัติ
วัดพรหมทินใต้นั้นเป็นสถานที่ศักดิ์สิทธิ์มีโบราณสถานและโบราณวัตุมากมายมาตั้งแต่ครั้งยุคอาณาจักรทวารวดี กรุงศรีอยุธยา และเป็นสถานที่สงบเงียบ เรียบร้อยและเป็นที่รู้จัก จึงทำให้พระครูปลัดเมตตาวิหาโรเกิดความคิดที่จะสร้างสิ่งอันเป็นตัวแทนพระพุทธเจ้าตัวแทนพระพุทธศาสนาและทำให้สถานที่แห่งนี้นั้นมีมนต์ขลังและพลังแห่งความศักดิ์สิทธิ์จึงได้มีความคิดที่จะสร้างพระพุทธรูปองค์ขนาดใหญ่ไว้ ณ สถานที่แห่งนี้ ในตอนแรกมีการตั้งชื่อพระพุทธรูปองค์นี้ว่า"หลวงพ่อใหญ่" แต่เมื่อมาทบทวนถึงชื่อจึงได้เห็นว่าชื่อหลวงพ่อใหญ่นั้นมีอยู่มากมายหลายองค์หลายจังหวัดต่อมาจึงได้ตั้งชื่อเพื่อให้เข้ากับชื่อวัดพรหมทินใต้ จึงได้ตั้งชื่อว่า "หลวงพ่อพระพุทธพรหม"และในการจัดสร้างพระพุทธรูปองค์นี้นั้นเกิดจากการเฉลิมฉลองอายุของพระพุทธศาสนาซึ่งมีอายุถึง 2,600 ปี และเพื่อเป็นการเฉลิมพระเกียรติแด่องค์พระบาทสมเด็จพระเจ้าอยู่หัว รัชกาลที่ 9 ซึ่งได้มีคุณนิรันดร พานทอง,คุณสุมะนา พานทอง ประธานสร้างหลวงพ่อพระพุทธพรหม, นายวิมล แสงแย้ม ผู้ประสานงาน, พระครูปลัดเมตตาวิหารโร เจ้าอาวาสวัดถ้ำเขากระเจียวธรรมจิต ตำบลหนองม่วง อำเภอหนองม่วง จังหวัดลพบุรี เป็นผู้จัดหาทุนสำหรับการก่อสร้างและได้ร่วมมือกับทางคณะสงฆ์วัดพรหมทินใต้ คณะกรรมการวัด ชาวบ้านชาวพุทธร่วมใจกันจัดสร้าง เพื่อเป็นสถานที่ยึดเหยี่ยวจิตใจและเคารพสักการะของชาวบ้านในพิ้นที่จังหวัดลพบุรีและพื้นที่ใกล้เคียง รวมไปถึงเป็นวัตุสถานแห่งใหม่ของวัดพรหมทินใต้
งานวางศิลาฤกษ์
ในวันอาทิตย์ที่ 4 เดือนธันวาคม ปีพุทธศักราช 2554 ได้มีพิธีวางศิลาฤกษ์อย่างเป็นทางการ ในเวลา 13.09 นาที และได้มีการวางอิฐเงินอิฐทองและพิธีตอกไม้มงคล 9 อย่าง โดยมีอุบาสกอุบาสิกา ประชาชน เจ้าภาพจากสายต่างๆเข้าพิธีในวันดังกล่าว โดยมีพระครูสิริภัทรกิจ (หลวงปู่ศรี ปริสุทโธ) เจ้าอาวาสวัดหน้าพระลานจังหวัดสระบุรี เป็นประธานฝ่ายสงฆ์ นายนิรันดร พานทอง ประธานฝ่านฆราวาส และทางวัดได้มีการแจกวัตถุมงคลให้กับผู้ที่มาร่วมงานอีกด้วย
วันตอกเสาเข็ม
ในวันศุกร์ที่ 13 เดือนมกราคม ปีพุทธศักราช 2555 ได้เริ่มขั้นตอนการตอกเสาเข็ม
งานหล่อองค์หลวงพ่อพระพุทธพรหม
ในอาทิตย์ที่ 4 เดือนมีนาคม ปีพุทธศักราช 2555 ได้มีพิธีหล่อองค์หลวงพระพุทธพรหม ซึ่งเป็นพิธีที่จัดขึ้นเพียงวันเดียวซึ่งเป็นบุญใหญ่ที่นานๆทีจะมีสักครั้งที่ประชาชนและผู้มีจิตศรัทธาได้ร่วมกันบริจาคและเป็นเจ้าภาพสร้างองค์หลวงพ่อและร่วมกันเทปูนหล่องค์หลวงพ่อพระพุทธพรหมด้วยตัวของท่านเอง วันวันนั้นได้มีประชาชนมาร่วมพิธีนับพันคน นับเป็นความปราบปลื้มที่มีผู้มีจิตศรัทธาหลั่งใหลเดินทางกันมาเพื่อทำบุญและหล่อองค์หลวงพ่อด้วยตนเอง ซึ่งพิธีเริ่มขึ้นในเวลา 08.00-16.00 น. โดยมีคุณนิรันดร พานทอง, คุณสุมะนา  พานทองพร้อมครอบครัวเป็นเจ้าภาพและประธานในการจัดสร้างหลวงพ่อพระพุทธพรหม โดยได้รับเกียรติจากนายฉัตรชัย พรมเลิศ ผู้ว่าราชการจังหวัดลพบุรี นายสิทธิพร สำลีรัตน์ นายอำเภอโคกสำโรง เป็นประธานพิธีและร่วมหล่อองค์หลวงพ่อพระพุทธพรหมอีกด้วย ตลอดจนมีท่าน '''สจ. สายัณห์ จันทร์อุดม นายอำนวย คลังผา สมาชิกสภาผู้แทนราษฎรลพบุรี เขต 3 และนายสุชาติ ลายน้ำเงิน รองโฆษกพรรคเพื่อไทย รองเลขาธิการนายกรัฐมนตรี''' ร่วมบริจาคทรัพย์ในการเป็นเจ้าภาพ ซึ่งในวันเสาร์ที่ 3 มีนาคม 2555 พระครูวิมลสมณวัตร (เพี้ยน อคฺคธมฺโม)เจ้าอาวาสวัดเกริ่นกฐิน ตำบลบ้านชี อำเภอบ้านหมี่ จังหวัดลพบุรี ได้ทำพิธีปรกอธิษฐานจิตวัตถุมงคลด้วยตนเอง ซึ่งมีประชาชนที่มาร่วมงาน มาช่วยกันเทปูน คนละไม้ คนละมือ เสร็จได้ภายใน ๑ วัน และในเวลา 20.00 น.ได้มีพิธีแกะแบบองค์พระและเจริญพระพุทธมนต์ต่างก็มีประชาชนมาเฝ้าดูการแกะแบบเพื่อรอดูความงดงามของพระพักตร์ขององค์หลวงพ่อพระพุทธพรหม เมื่อแกะแบบเสร็จก็เป็นที่น่ายินดีและประทับใจแก่ผู้ที่เฝ้ารอคอย คือพระพักตร์มีความอ่อนช้อย หวาน และเอิบอิ่มดูสง่างามไปทั่วทั้งองค์ ซึ่งจะมีการรอให้ปูนเข้าที่และแน่นเสียก่อนจึ่งจะทำการตกแต่งและทาสีองค์พระซึ่งจะต้องใช้เวลาถึง 9 เดือนครับ ซึ่งในการจัดงานหล่อองค์หลวงพ่อพระพุทธพรหมในอาทิตย์ที่ 4 เดือนมีนาคม ปีพุทธศักราช 2555 ทางวัดได้รับเงินจากการทำบุญ ผ้าป่าและทางเจ้าภาพจากสายต่างๆ ซึ่งเป็นรายรับทั้งหมดทั้งสิ้น 859,433 บาท (จัดงานเพียงวันเดียวเท่านั้น) ซึ่งเงินจำนวนนี้ทางวัดจะนำไปเป็นค่าใช้จ่ายต่างๆภายในวัดและปรับปรุงพัฒนาศาสนสถานต่างๆที่ทรุดโทรม
งานยกฉัตรเก้าชั้นและงานสมโภชหลวงพ่อพระพุทธพรหม
หลังจากที่ทำการตกแต่งองค์พระเสร็จเรียร้อยสมบูรณ์แล้ว จึงจัดงานพิธียกฉัตรเก้าชั้นและงานฉลององค์หลวงพ่อพระพุทธพรหม วัดพรหมทินใต้ คืองานจะเริ่มในวันที่ 8-10 มีนาคม 2556 ซึ่งตามที่ทางคณะกรรมการได้ตกลงกันจัดงานนี้ขึ้นมา ในงานดังกล่าวได้จัดขึ้นเพื่อทำพิธียกฉัตรจำนวน 9 ชั้น ซึ่งเป็นฉัตรที่มีความงดงามประกอบด้วยเพชร พลอยต่างๆประดับอย่างสวยงามและส่วนยอดของฉัตรเป็นทองคำแท้บริสุทธิ์ ในเวลา 12.00 น. สำหรับพิธีมหาพุทธาภิเษกนั้น มีพิธีมหาพุทธาภิเษก โดยพระคณาจารย์เกจิจำนวน 5 รูป ได้แก่ พระเกจิทั้ง 5 รูป เดินทางมาปลุกเสกวัตุมงคลที่ทางวัดได้จัดสร้างขึ้น ได้แก่ หลวงพ่อพระพุทธพรหม ขนาด 9 นิ้ว และ 5 นิ้ว, หลวงพ่อพระพุทธพรหมเนื้อผง พระนัสบดีจำลอง , และขนาดเล็ก ในงานมีประชาชนเดินทางมาร่วมทำบุญ ทอดผ้าป่าสามัคคี ปิดทองพระ และนมัสการหลวงพ่อพระพุทธพรหมกันเป็นจำนวนมากทุกวันตลอด 3 วัน 3 คืน และในทุกคืนยังมีมหรสพสมโภช กิจกกรรมการแสดงของนักเรียนตำบลหลุมข้าว การประกวดร้องเพลงลูกทุ่ง โดยโด่ง มะดันดอง การสอยดาวดารกุศล , และการจำหน่ายสินค้าจำนวนมาก และยังได้พบกับคอนเสริต์นักร้องรับเชิญจำนวนหลายท่าน อาทิเช่น พลอย ชมพู , แก้ว สิรินยา , ศรชัย เมฆวิเชียร , ภูพาน เพชรปฐมพร , จอมขวัญ กัลยา ในการจัดงานดังกล่าวทางวัดได้ดำเนินการจัดเก็บปัจจัยที่สาธุชนร่วมกันทำบุญและรายได้อื่นๆตลอด 3 วัน ซึ่งสรุปยอดรายรับเป็นจำนวนเงินประมาณ 970,000 บาท ซึ่งเงินจำนวนนี้ทางวัดพรหมทินใต้จะนำเงินไปปรับปรุงและสร้างสิ่งก่อสร้างต่างๆรวมถึงนำเงินไปจัดสร้างองค์หลวงพ่อพระพุทธพรหมให้แล้วเสร็จสมบูรณ์ และจะเปิดให้ประชาชนได้ไปสักการะและเยี่ยมชมความงามในองค์หลวงพ่อ
ลักษณะประจำองค์
หลวงพ่อพระพุทธพรหม วัดพรหมทินใต้ เป็นพระพุทธรูปที่มีสง่างามพระพักตร์เอิมอิ่มและสวยงาม ปางมารวิชัย หันหน้าไปทางด้านทิศตะวันออก มีความสูงเฉพาะองค์พระสูง 9 เมตรซึ่งไม่รวมฐานอีกประมาณ 3 เมตร องค์พระซึ่งจะมีการตกแต่งบริเวณส่วนฐานในภายหลัง วัสดุและส่วนประกอบในการสร้างองค์หลวงพ่อนั้นคือปูนซีเมนต์ผมกับนิล 100 ตัน และพระพุทธรูปประจำวันเกิด สิ่งของมีค่าต่างๆที่ประชาชนนำมาบรรจุในองค์พระได้แก่เงินหรียญและธนบัตรเก่า ทองคำ นาค กระดาษเงินกระดาษทองและอื่นๆมากมาย มีการประดับอุณาโลมประดับเพชรที่พระนลาฏหรือบริเวณหน้าผากซึ่งเป็นเพชรและอัญมณีที่ทรงคุณค่าซึ่งนำมาจากจังหวัดจันทบุรี และบริเวณเศียรของหลวงพ่อพระพุทธพรหมยังบรรจุพระบรมสารีริกธาตุอีกด้วยครับ
คำบูชาหลวงพ่อพระพุทธพรหม
เตชะสุเนมะ ภูจะนาวิเว พุทธะ พุทธา พุทเธ พุทโธ, อิติปิโส ภะคะวา นะโม พุทธายะ , พุทโธ พุทธัง นะวันตัง อะระหังพุทโธ นะโมพุทธายะ
ลิงคินพาร์กอันเดอร์กราวด์ 8.0
เนื้อหาในอัลบั้ม
เพลงทั้งหมด 6 แทร็กในอัลบั้มบันทึกโดยวงดนตรีเล็ก ๆ ที่ชื่อว่า อืม...คุกกีส์ ซึ่งประกอบด้วย ไมค์ ชิโนะดะ และ เชสเตอร์ เบนนิงตัน ไมค์ ชิโนะดะ บอกว่า "ดนตรีใหม่" ในอัลบั้ม ลิงคินพาร์กอันเดอร์กราวด์ 8.0 เราจะเปลี่ยนมาเป็น "คุกกี้" หรือเพลงที่ผ่อนคลายของวง หลังจากที่คิดเอฟเฟ็กต์เพลงหลัก ๆ ของลิงคินพาร์กที่มากเกินไป ต่อมาไมค์ ชิโนะดะ ได้ออกเผยแพร่เพลง "Lockjaw" ซึ่งเป็นเพลงที่เปิดให้ดาวน์โหลดเป็นของขวัญวันคริสต์มาส
อากุซ ซาลิม
ฮาจี อากุซ ซาลิม (Haji Agus Salim) มีชื่อเกิดว่า มาชูดุล ฮัก (Mashudul Haq) เป็นนักการเมืองชาวอินโดนีเซียในสมัยที่เรียกร้องเอกราชจากเนเธอร์แลนด์ เป็นผู้นำซาเรกัตอิซลัม และเป็นผู้ร่วมร่างกฎบัตรจาการ์ตา
ประวัติ
ซาลิมเกิดเมื่อ 8 ตุลาคม พ.ศ. 2427 ที่เมืองโกตากาดัง เกาะสุมาตรา เขาเข้าเป็นสมาชิกพรรคซาเรกัตอิซลัมเมื่อ พ.ศ. 2458 เขาเป็นพวกที่มีแนวคิดสายกลาง เลื่อมใสในนโยบายรวมกลุ่มอิสลาม และการปรับปรุงให้ทัยสมัยกับโลกที่เปลี่ยนแปลงไป เน้นการศึกษาอัลกุรอาน และส่งเสริมสวัสดิการให้แก่คนจน ต่อมาใน พ.ศ. 2464 เขาสนับสนุนให้จกโรอามีโนโต ผู้นำซาเรกัตอิซลัมออกกฎใหม่ ห้ามไม่ให้สมาชิกพรรคเป็นสมาชิกกลุ่มการเมืองอื่น ๆ ทำให้เกิดความแตกแยกภายในพรรคอย่างรุนแรง สมาชิกของพรรคที่นิยมคอมมิวนิสต์ได้แยกออกไปตั้งพรรคของตน
เนื่องจากนโยบายการต่อสู้กับเจ้าอาณานิคมของพรรคคอมมิวนิสต์ได้รับความนิยมจากชาวอินโดนีเซียมากกว่า ความนิยมต่อซาเรกัตอิซลัมจึงลดลง แม้หลังจากที่พรรคคอมมิวนิสต์ถูกปราปรามหลังการปฏิวัติที่ล้มเหลวใน พ.ศ. 2469–2470 ซาเรกัตอิซลัมก็ไม่สามารถขึ้นมาเป็นผู้นำกลุ่มนักการเมืองชาตินิยมได้อีก ซาลิมในฐานะนักชาตินิยมรุ่นเก่าก็มีความเห็นแตกต่างจากนักชาตินิยมรุ่นใหม่ที่ได้รับการศึกษาแบบตะวันตกมาก เขาไม่เห็นด้วยกับการแยกศาสนาออกจากการเมือง และให้ความสำคัญต่อชาตินิยมมากกว่าศาสนาอิสลาม เขาไมเห็นด้วยกับการจัดตั้งสมาคมทางการเมืองแห่งประชาชนอินโดนีเซียของซูการ์โนที่เป็นสมาคมของนักการเมืองชาตินิยมทั้งหมดเพื่อเรียกร้องเอกราช จนซาเรกัตอิซลัมแยกตัวออกมาจากองค์กรนี้ใน พ.ศ. 2473
ต่อมา ใน พ.ศ. 2479 ซาลิมเปลี่ยนความเห็นในการต่อสู้เพื่อเอกราช จึงชักชวนให้ซาเรกัตอิซลัมให้ความร่วมมือกับรัฐบาลอาณานิคมของเนเธอร์แลนด์ แต่ไม่สำเร็จ ซาลิมจึงตั้งกลุ่มของตนเองและให้ความร่วมมือกับรัฐบาล ทำให้เขาถูกขับออกจากพรรค แต่เขาก็ยังได้รับความนิยม เขาได้รับการแต่งตั้งเป็นคณะกรรมการเตรียมการเพื่อให้เอกราชแก่อินโดนีเซีย โดยญี่ปุ่นเมื่อ พ.ศ. 2488 ร่วมกับโมฮัมมัด ฮัตตา และซูการ์โน และร่วมร่างกฎบัตรจาการ์ตา
เมื่อจัดตั้งสาธารณรัฐอินโดนีเซียหลังญี่ปุ่นแพ้สงคราม เขาได้เป็นรัฐมนตรีช่วยว่าการและว่าการกระทรวงการต่างประเทศระหว่าง พ.ศ. 2489–2492 เขาถึงแก่อนิจกรรมเมื่อ 4 พฤศจิกายน พ.ศ. 2497 รวมอายุได้ 70 ปี
อเมริกันพาย แอ้มสาวให้ได้ก่อนปลายเทอม
อเมริกันพาย แอ้มสาวให้ได้ก่อนปลายเทอม (อังกฤษ: American Pie) เป็นภาพยนตร์ตลกทางเพศ ออกฉายในปี ค.ศ. 1999 เขียนบทโดย อดัม เฮิร์ซ กำกับโดยพี่น้องตระกูลไวท์ซ ภาพยนตร์เรื่องนี้เป็นภาพยนตร์ภาคแรกของ ภาพยนตร์ชุด อเมริกันพาย ภาพยนตร์เรื่องนี้มีภาคต่ออีก 3 ภาค คือ American Pie 2 (2001), American Wedding (2003), และ American Reunion (2012).
และด้วยความสำเร็จจากภาพยนตร์เรื่อง American Reunion ทางทีมผู้สร้างจึงคิดเริ่มจะสร้างภาพยนตร์เรื่อง American Pie 5 และประกาศว่าจะเริ่มสร้างในปี 4 สิงหาคม 2012
เนื้อเรื่อง
เรื่องราวกล่าวถึงกลุ่มนักเรียนวัยรุ่นชาวอเมริกันที่อยู่ในช่วงในช่วงหัวเลี้ยวหัวต่อของการเติบโตเป็นผู้ใหญ่ที่เต็มไปด้วยความสนุกสนาน ทั้งด้านชีวิต ความรัก และประสบการณ์ทางเพศ จิม เป็นอีกหนึ่งหนุ่มที่ยังบริสุทธิ์ เพื่อนๆจึงวางแผนให้เขามีเพศสัมพันธ์กับนักเรียนต่างชาติอย่าง นาเดีย แต่ก็ไม่สำเร็จ ดังนั้น พวกเขาจึงเปลี่ยนให้ จิม ลองมีความสัมพันธ์กับมิเชลล์ นักดนตรีวงดุริยางค์สาวประจำโรงเรียน แต่แล้วจิมก็ตระหนักได้ว่า ทุกสิ่งทุกอย่างที่เขาอยากรู้เกี่ยวกับเซ็กซ์นั้น เขาต้องเริ่มต้นที่พายแอปเปิ้ล ทางด้านเควิน ไม่ต้องการอะไรมากไปกว่าการเอาอกเอาใจวิกกี้ แฟนสาวที่เขารัก ส่วนอ๊อซ นักกีฬาหนุ่มหล่อก็พยายามเอาชนะใจอีเธอร์ นักร้องประสานเสียงคนสวย ถึงแม้จะยากเย็นเพียงใดก็ตาม
รายการรหัสไปรษณีย์ไทย
นี่คือรายชื่อรหัสไปรษณีย์ไทยเรียงตามจังหวัด
โนเซอร์ไพรเซส
"โนเซอร์ไพรเซส" (No Surprises) นั้นเป็นเพลงของวงออลเทอร์นาทิฟร็อก เรดิโอเฮด, โดยเป็นซิงเกิลที่สี่จากอัลบั้มสตูดิโอ โอเคคอมพิวเตอร์ (2540) ซึ่งเป็นอัลบั้มสตูดิโอลำดับที่สามของวง ออกจำหน่ายในวันที่ 12 มกราคม พ.ศ.2541 มิวสิกวิดีโอของเพลงนั้นประกอบด้วยทอม ยอร์กที่ร้องเพลงอยู่ภายในหมวกดำน้ำในขณะที่ระดับน้ำไต่ขึ้นสูงจนท่วมอย่างช้า ๆ ซิงเกิลนี้ขึ้นอันดับสูงสุดที่อันดับ 4 บนชาร์ตซิงเกิลแห่งสหราชอาณาจักร
ยุทธการที่เกนส์บะระ
ยุทธการที่เกนส์บะระ (Battle of Gainsborough) เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 20 กรกฎาคม ค.ศ. 1643 - 30 กรกฎาคม ค.ศ. 1643 ที่เมืองเกนส์บะระ ลิงคอล์นเชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาร์ลส์ที่ 1 ที่นำโดยเอิร์ลแห่งคิงส์ตันและวิลเลียม คาเว็นดิช ดยุคแห่งนิวคาสเซิล-อัพพอน-ไทน์ที่ 1 และฝ่ายรัฐสภาที่นำโดยฟรานซิส วิลละบี บารอนวิลละบีที่ 5 แห่งแพรัม, จอห์น เมลดรัมและโอลิเวอร์ ครอมเวลล์ ผลของสงครามครั้งนี้ฝ่ายนิยมกษัตริย์ได้รับชัยชนะ ในด้านความเสียหายของทั้งสองฝ่ายไม่เป็นที่ทราบ
เมื่อวันที่ 20 กรกฎาคม ค.ศ. 1643 ฟรานซิส วิลละบี บารอนวิลละบีที่ 5 แห่งแพรัม เข้ายึดเมืองเกนส์บะระในลิงคอล์นเชอร์ให้แก่ฝ่ายรัฐสภาจากเอิร์ลแห่งคิงสตันในการจู่โจมกลางคืน เอิร์ลแห่งคิงสตันมาเสียชีวิตขณะที่ถูกจับเป็นนักโทษโดยปืนใหญ่จากฝ่ายเดียวกัน
เกนส์บะระเป็นจุดยุทธศาสตร์สำคัญสำหรับการติดต่อกับทางใต้ฉะนั้นวิลเลียม คาเว็นดิช ดยุคแห่งนิวคาสเซิล-อัพพอน-ไทน์ที่ 1 จึงส่งเซอร์ชาร์ลส์ คาเว็นดิช ไปพยายามยึดคืน ทางฝ่ายรัฐสภาจึงส่งเซอร์จอห์น เมลดรัม (John Meldrum) ขึ้นไปช่วยเสริมกำลังของโอลิเวอร์ ครอมเวลล์
ฝ่ายนิยมกษัตริย์พยายามยึดเมืองคืนเมื่อวันที่ 28 กรกฎาคม ค.ศ. 1643จากทางตะวันออกเฉียงใต้และยึดฟอกซ์บีฮิลล์เป็นที่มั่น แต่แม้ว่าจะเป็นเนินที่ชันและเป็นทรายกองทัพฝ่ายนิยมกษัตริย์ก็ถูกต้อนลงไปในบริเวณที่ราบและเป็นหนองของแม่น้ำเทรนต์โดยกองทหารม้า "Ironsides" ของครอมเวลล์ คาเว็นดิชถูกสังหารพร้อมกับทหารอีกราว 300 คน
แม้ว่าฝ่ายรัฐสภาจะได้รับชัยชนะในช่วงแรก แต่เมื่อวันที่ 30 กรกฎาคม ค.ศ. 1643 กองทัพของฝ่ายนิยมกษัตริย์จากนิวคาสเซิลก็มาถึงแกรนทัมและได้รับชัยชนะและยึดเมืองคืนจากฝ่ายรัฐสภา ฝ่ายรัฐสภาจึงถูกขับออกจากลิงคอล์นเชอร์
รายชื่อผู้ชนะชาร์ตโชว์แชมเปียน (ค.ศ. 2023)
ชาร์ตโชว์แชมเปียน เป็นรายการชาร์ตเพลงทางโทรทัศน์ของเอ็มบีซีเอ็มในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2023 มี 20 ซิงเกิลที่ได้อันดับที่หนึ่งในชาร์ต และ 20 ศิลปินได้รับถ้วยรางวัลอันดับหนึ่ง "Love Me Like This" โดยเอ็นมิกซ์ ปัจจุบันมีคะแนนสูงสุดที่ 9,176 คะแนน ในการออกอากาศเมื่อวันที่ 29 มีนาคม "Flower" โดยจีซูเป็นเพลงแรกที่คว้า Triple Crown
อะบูฏอลิบ อิบน์ อับดุลมุฏฏอลิบ
อะบูฏอลิบ อิบน์ อับดุลมุฏฏอลิบ (ابو طالب بن عبد المطلب; c. 539 – c. 619) เป็นหัวหน้าเผ่าของบนูฮาชิม ในเผ่ากุเรชแห่งมักกะฮ์ หลังจากการเสียชีวิตของอับดุลมุฏฏอลิบ พ่อของเขา
อะบูฏอลิบเป็นลุงของศาสดามุฮัมมัด และพ่อของอะลี นักวิชาการได้โต้เถียงกันว่าเขาเสียชีวิตในศาสนาอิสลามหรือไม่
ความสัมพันธ์กับมุฮัมมัด
อบูฏอลิบเป็นพี่ชายของอับดุลลอฮ์ อิบน์ อับดุลมุฏฏอลิบ ผู้เป็นพ่อของมุฮัมมัดที่เสียชีวิตก่อนที่มุฮัมมัดเกิด หลังจากอามีนะฮ์ บินต์ วาฮับ แม่ของมุฮัมมัดเสียชีวิตตอนอายุ 6 ขวบ อับดุลมุฏฏอลิบจึงรับเลี้ยงต่อและเสียชีวิตตอนที่มุฮัมมัดอายุ 8 ขวบ อัล-ฮาริษไม่มีรายได้มากพอที่จะเลี้ยงดูเขา อบูฏอลิบจึงรับเลี้ยงเขาเพราะความเอื้ออาทรของเขา
มุฮัมมัดรักลุงคนนี้มาก และเขาก็รู้สึกเหมือนกัน ครั้งหนึ่งอบูฏอลิบกำลังจะไปค้าขาย มุฮัมมัดไม่อยากอยู่คนเดียว อบูฏอลิบจึงกล่าวว่า "ด้วยนามของพระเจ้า ฉันจะนำเขาไปด้วย และเราจะไม่แยกจากกัน"
ปกป้องมุฮัมมัด
ในสังคมเผ่า ความผูกพันของชนเผ่าเป็นสิ่งสำคัญ ไม่เช่นนั้นผู้คนจะถูกฆ่าตายโดยไม่ได้รับการยกเว้นโทษ ในขณะที่อบูฏอลิบ หัวหน้าเผ่าบนูฮาชิม ได้ปกป้องมุฮัมมัด หลังจากมุฮัมมัดเริ่มเผยแผ่อิสลามแบบเปิดเผย สมาชิกของเผ่ากุเรชรู้สึกเหมือนถูกทำร้าย จึงนำเรื่องไปบอกอบูฏอลิบให้มุฮัมมัดช่วยหยุดพฤติกรรมนี้เสียที แต่เขาปฏิเสธข้อเรียกร้องของพวกเขาและสนับสนุนมุฮัมมัดต่อไป ในอีกแง่หนึ่ง เผ่ากุเรชเริ่มทำร้ายบนูฮาชิมมากขึ้น ในบางรายงานกล่าวว่า อบูฏอลิบต้องการให้มุฮัมมัดไปพูดกับผู้นำชาวกุเรช แต่มุฮัมมัดได้เรียกร้องผู้นำชาวกุเรชให้กล่าวชะฮาดะฮ์ก่อน คำพูดนี้ทำให้ผู้นำชาวกุเรชตกใจมาก
ชาวกุเรชได้ทำทุกอย่างแม้กระทั่งการให้สินบน แต่เมื่อความพยายามล้มเหลว ผู้นำเผ่าจึงลงมติคว่ำบาตรโดยไม่คบค้าและแต่งงานกับคนที่มีเชื้อสายบนูฮาชิม การคว่ำบาตรนี้เริ่มขึ้นในปีที่ 7 ในภารกิจของท่านศาสดาและมีระยะเวลาถึงสามปี โดยมีเป้าหมายคือเพิ่มแรงกดดันแก่บนูฮาชิมและแม้กระทั่งทำให้พวกเขาต้องหิวกระหาย สมาชิกจากบนูฮาชิมหลายคนจึงต้องอยู่ใกล้ขึ้นจนมีสภาพเหมือนสลัมเพื่อความปลอดภัย แต่นี่ไม่ได้ทำลายมิตรภาพ เพราะว่าพวกเขามีครอบครัวต่างเผ่าที่สามารถส่งสิ่งของจำเป็นมาได้ ทุกคนถูกย้ายหมด ยกเว้นอบูละฮับที่เข้าข้างพวกกุเรช และย้ายบ้านมาที่ถนนของอับดุลชาม และคิดว่ามุฮัมหมัดนั้นทั้งบ้าและหลอกลวง
การปกป้องมุฮัมมัดเป็นการเพิ่มแรงกดดันให้กับอบูฏอลิบและบนูฮาชิม ครั้งหนึ่งอบูฏอลิบกล่าวกับมุฮัมหมัดว่า "ช่วยปกป้องฉันและเธอด้วย และอย่าสร้างภาระอันหนักอึ้งที่ฉันรับไม่ได้เลย" มุฮัมมัดจึงตอบว่า "โอ้ท่านลุง! ด้วยนามของอัลลอฮ์ ฉันสาบานว่า ถ้าพวกเขานำดวงอาทิตย์ใส่มือขวา และนำดวงจันทร์ใส่มือซ้ายของฉัน ฉันจะไม่หยุดทำจนกว่าจะเสียชีวิตในหน้าที่" หลังจากดูความรู้สึกของหลานชายแล้ว เขาจึงพูดว่า "ทำในสิ่งที่เจ้าชอบต่อไป หลานชาย ในนามของพระเจ้า ฉันจะไม่หยุดช่วยเหลือเจ้า"
เสียชีวิต
อบูฏอลิบเสียชีวิตในปี ค.ศ.619 โดยมีอายุมากกว่า 80 ปี ประมาณ 10 ปีตั้งแต่มุฮัมมัดได้วะฮ์ยูครั้งแรก โดยปีนั้นเป็นที่รู้จักว่าปีแห่งความเศร้าโศกสำหรับมุฮัมหมัด เพราะอบูฏอลิบและเคาะดีญะฮ์เสียชีวิตในเดือนเดียวกัน
ก่อนที่อบูฏอลิบจะเสียชีวิต มุฮัมมัดขอให้เขาพูดชะฮาดะฮ์ ส่วนอีกรายงานกล่าวว่าอบูฏอลิบถูกชาวกุเรชบอกอย่ากล่าวชะฮาดะฮ์
และอีกรายงานกล่าวว่าขณะที่อบูฏอลิบกำลังเสียชีวิต อัล-อับบาสที่นั่งอยู่ใกล้เห็นเขาขยับริมฝีปาก และบอกว่าเขาได้บอกชะฮาดะฮ์แล้ว แต่มุฮัมมัดกล่าวว่าเขาไม่ได้ยิน ชาวมุสลิมบางคนเชื่อว่าหลักฐานนี้พิสูจน์ว่าเขาเสียชีวิตขณะที่เป็นมุสลิม แต่อย่างไรก็ตามรายงานส่วนใหญ่เขียนว่าอบูฏอลิบเสียชีวิตขณะที่เป็นพวกนอกศาสนา
หลังจากที่อบูฏอลิบเสียชีวิต มุฮัมมัดก็ไม่มีใครมาปกป้องเขา และอบูละฮับผู้นำคนใหม่ก็ไม่อยากปกป้องเขาเนื่องจากเป็นศัตรูกับเขา ดังนั้นมุฮัมมัดและผู้ติดตามจึงถูกทำร้ายและทรมานมากขึ้น จนมุฮัมมัดกล่าวว่า "ด้วยพระนามของอัลลอฮ์ ชาวกุเรชได้ทำร้ายฉันมากขึ้นหลังจากที่อบูฏอลิบเสียชีวิต"
ชีอะฮ์
ชาวชีอะฮ์เชื่อว่าเขาเป็นพ่อของอิหม่ามอะลี จึงสมควรมีฐานะพอ ๆ กันกับอะลี ชาวชีอะฮ์ได้ยกย่องอบูฏอลิบว่าเป็นผู้ปกป้องของมุฮัมหมัด มีหลายรายงานกล่าวว่าอบูฏอลิบเป็นมุสลิมอยู่แล้ว แต่เขาต้องปกปิดการศรัทธาของเขาเพื่อปกป้องมุฮัมมัดได้ดีกว่า
ซุนนี
ในฮะดีษของซอฮิหฺมุสลิมและบุคอรี กับอัลกุรอ่านซูเราะฮ์ที่28:56 ("แท้จริง เจ้าไม่สามารถที่จะชี้แนะทางที่ถูกต้องแก่ผู้ที่เจ้ารักได้ แต่อัลลอฮ์ทรงชี้แนะทางที่ถูกต้องแก่ผู้ที่พระองค์ทรงประสงค์ และพระองค์ทรงรู้ดียิ่งถึงผู้ที่อยู่ในแนวทางที่ถูกต้อง") เป็นหลักฐานว่าอบูฏอลิบปฏิเสธศาสนาอิสลามของหลานชาย
อีกรายงานจากอัล-มะดัยนีได้กล่าวถึงเรื่องนี้ว่า "ฉันหวังว่าอบูฏอลิบจะเข้าอิสลามโดยศาสนทูตของพระเจ้าที่ชี้นำทางเขา แต่เขายังเป็นผู้ปฏิเสธ"
ครอบครัว
อบูฏอลิบแต่งงานกับฟาติมะฮ์ บินต์ อะสัด โดยมีลูกชาย 4 คน กับลูกสาว 3 คน ได้แก่:
และภรรยาอีกคนชื่อว่า อิลลา โดยมีลูกชายคนที่ 5 ชื่อ: ตุลัยก์ อิบน์ อบีฏอลิบ
อำเภอลาดยาว
ลาดยาว เป็นอำเภอหนึ่งในจังหวัดนครสวรรค์ เดิมเป็นส่วนหนึ่งของอำเภอโกรกพระ อำเภอบรรพตพิสัย จังหวัดนครสวรรค์ และอำเภอทัพทัน จังหวัดอุทัยธานี ตั้งขึ้นในปี พ.ศ. 2468
ประวัติ
ท้องที่อำเภอลาดยาวเดิมเป็นส่วนหนึ่งของอำเภอโกรกพระ อำเภอบรรพตพิสัย จังหวัดนครสวรรค์ และอำเภอทัพทัน จังหวัดอุทัยธานี ทางราชการได้แบ่งพื้นที่การปกครองของตำบลลาดยาว ตำบลหนองยาว ตำบลวังม้า อำเภอโกรกพระ ตำบลเนินขี้เหล็ก ตำบลบ้านไร่ อำเภอบรรพตพิสัย จังหวัดนครสวรรค์ และตำบลมาบแก ตำบลวังเมือง อำเภอทัพทัน จังหวัดอุทัยธานี ออกมาตั้งเป็น อำเภอลาดยาว ตามประกาศกระทรวงมหาดไทยลงวันที่ 9 มกราคม พ.ศ. 2468 โดยมีผลบังคับตั้งแต่วันที่ 17 มกราคม ปีเดียวกัน
ที่ตั้งและอาณาเขต
อำเภอลาดยาวตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอลาดยาวแบ่งเขตการปกครองออกเป็น 12 ตำบล 149 หมู่บ้าน ได้แก่
การปกครองส่วนท้องถิ่น
ท้องที่อำเภอลาดยาวประกอบด้วยองค์กรปกครองส่วนท้องถิ่น 14 แห่ง ได้แก่
เฉลิมชัย
เฉลิมชัย อาจหมายถึง
ฮาการุ ฮาชิโมโตะ
ฮาการุ ฮาชิโมโตะ (橋本 策 (Hashimoto Hakaru), 5 พฤษภาคม 1881 – 9 มกราคม 1934) เป็นแพทย์และนักวิทยาศาสตร์การแพทย์ชาวญี่ปุ่นในยุคเมจิและไทโช เขาเป็นที่รู้จักดีที่สุดจากการตีพิมพ์บทบรรยายแรกของโรคที่ปัจจุบันรู้จักในชื่อต่อมไทรอยด์อักเสบฮาชิโมโตะ
ประวัติ
ฮาชิโมโตะเกิดเมื่อ 5 พฤษภาคม 1881 ในหมู่บ้านอิงะ อายามะ จังหวัดมิเอะ เป็นบุตรคนที่สามของเค็นโนซูเกะ ฮาชิโมโตะ ซึ่งก็เป็นแพทย์เช่นกัน ตระกูลของฮาชิโมโตะเป็นแพทย์ประจำขุนนางอำเภอเป็นเวลาหลายศตวรรษมาแล้ว ปู่/ตาของฮาชิโมโตะ เป็นแพทย์ที่ดังที่สุดของแคว้นมิเอะในเวลานั้น และได้รับการศึกษาแพทย์แบบแผนดัตช์
ฮาขิโมโตะเข้าเรียนประถมศึกษาในปี 1886 และในปี 1903 เขาได้เข้าศึกษาต่อที่วิทยาลัยแพทยศาสตร์ฟูกูโอกะ ซึ่งเป็นวิทยาลัยเปิดใหม่ของมหาวิทยาลัยคีวชูในเวลานั้น เขาเป็นหนึ่งในนักเรียนแพทย์รุ่นแรก และจบการศึกษาในปี 1907 จากนั้นเขาได้เข้าปฏิบัติงานที่กรมศัลยกรรมที่หนึ่ง (First Surgical Bureau) และเป็นนักเรียนแพทย์ภายใต้การดูแลของ ฮายาริ มิยาเกะ ผู้เป็นศัลยแพทย์ระบบประสาทคนแรกของญี่ปุ่น ขณะทำงานวิจัยสำหรับวิทยานิพนธ์แพทยศาสตรบัณฑิต เขาได้ตรวจสอบตัวอย่างทางฮิสโตโลจีจากต่อมธัยรอยด์ที่ที่ตัดออกมาโดยวิธีทางศัลยกรรม และบรรยายการค้นพบนี้ว่า 'struma lymphomatosa' เขาได้ตีพิมพ์การค้นพบนี้ในวารสารภาษาเยอรมัน Archiv für Klinische Chirurgie (ในเวลานั้น ภาษาเยอรมันถือเป็น "lingua franca" ของโลกวิชาการ) ฮาชิโมโตะยังได้ตีพิมพ์งานค้นคว้าอีกสองชิ้นเกี่ยวกับโรคไฟลามทุ่ง และการบาดเจ็บจากการถูกแทงเข้าที่ทรวงอก ในปี 1912 ฮาชิโมโตะได้เดินทางไปมหาวิทยาลัยเกิททิงเงินในประเทศเยอรมนีเพื่อศึกษาต่อเฉพาะทางด้านพยาธิวิทยา ภายใต้การดูแลของเอดวร์ท เคาฟ์มัน เขามุ่งเน้นการศึกษาไปที่การติดเชื้อวัณโรคของทางเดินปัสสาวะเป็นพิเศษ ในปี 1915 ฮาชิโมโตะเดินทางกลับญี่ปุ่นผ่านทางอังกฤษ เนื่องจากสงครามโลกครั้งที่หนึ่งปะทุขึ้น และในปี 1916 เขาได้เดินทางกลับบ้านเกิดที่อิงะ และประกอบอาชีพเป็นแพทย์ประจำท้องถิ่น เปิดคลินิกศัลยกรรมของตนเอง ส่วนใหญ่แล้วผู้ป่วยจะเดินทางมารับการผ่าตัดที่คลินิก แต่ในกรณีที่ป่วยหนักมาก ฮาชิโมโตะจะเดินทางไปทำหัตถการให้ที่บ้านผู้ป่วยพร้อมกับพยาบาลวิชาชีพหนึ่งคน ฮาชิโมโตะยังเป็นที่รู้ดีกันว่ามักไม่เก็บค่ารักษา รวมถึงยังศึกษาหาความรู้ทางแพทยศาสตร์เพิ่มเติมเสมอจนดึกดื่นแม้ว่าจะจบการศึกษามานานแล้วก็ตาม
ในเดือนธันวาคม 1933 ฮาชิโมโตะป่วยด้วยไข้รากสาดน้อย และเสียชีวิตที่บ้านของตนในวันที่ 9 มกราคม 1934 สิริอายุ 52
ผลงานทางวิทยาศาสตร์
ในปี 1912 เขาได้ตีพิมพ์ผลงานชื่อ Kōjōsen rinpa-setsu shushō-teki henka ni kansuru kenkyū hōkoku หรือ Zur Kenntnis der lymphomatösen Veränderung der Schilddrüse (Struma lymphomatosa) ซึ่งแปลว่า รายงานว่าด้วยคอพอกแบบลิมโฟมาตัส ในวารสาร "Archiv für klinische Chirurgie" เบอร์ลิน, 1912:97:219-248 หลายปีถัดมา เอกสารนี้ได้รับการประเมินโดยนักวิจัยชาวอังกฤษและอเมริกัน ตามมาด้วยการได้รับการยอมรับว่าเป็นโรคค้นพบใหม่
ในหนังสือแพทยศาสตร์ของอเมริกา โรคดังกล่าวถูกนิยามว่า ต่อมไทรอยด์อักเสบฮาชิโมโตะ ตามชื่อของคุณหมอฮาชิโมโตะ
ลาซ ไอคอน ไอคอนป๊อบ ตัวท็อปเดบิวต์
ลาซไอคอน หรือ ไอคอนป๊อป ตัวท็อปเดบิวต์ เป็นรายการเรียลลิตีค้นหากลุ่มศิลปินชายของไทยจากการร่วมมือระหว่างเดอะ วัน เอ็นเตอร์ไพรส์กับลาซาด้า ประเทศไทย ออกอากาศทางช่องวัน 31 และ LazLive เมื่อวันที่ 9 ตุลาคม พ.ศ. 2565 ผ่านการนำเด็กฝึกหัดชาย 35 คนจากเอเจนซี่ต่าง ๆ ในประเทศไทยมารวมตัวกันเป็นบอยกรุ๊ป 5 คน “LAZ iCON” แบรนด์แอมบาสเดอร์ของลาซาด้า ประเทศไทย และศิลปินกลุ่มภายใต้สังกัดเดอะ วัน เอ็นเตอร์ไพรส์ ผ่านการโหวตของผู้ชมทั่วประเทศ
รายการออกอากาศจำนวน 12 ตอน ตั้งแต่วันที่ 9 ตุลาคม ถึง 9 มกราคม พ.ศ. 2565 ออกอากาศทางช่องวัน 31 และ LazLive ทุกวันเสาร์เวลา 20:15 น. ยกเว้นตอนสุดท้ายที่ออกอากาศในวันอาทิตย์ เวลา 20:15 น.
เบื้องหลัง
ผู้เข้าแข่งขันมีทั้งสิ้น 35 คน โดยให้ผู้เข้าแข่งขันพัฒนาตนเองผ่านการทำภารกิจ การฝึกอบรมและการประเมินผลอยู่ภายใต้การแนะนำของโค้ชผู้มีชื่อเสียง ในตอนสุดท้าย ผู้เข้าแข่งขันที่ได้รับเลือก 5 คน จะได้เดบิวต์เป็นแบรนด์แอมบาสเดอร์ของลาซาด้า ประเทศไทย และศิลปินกลุ่มภายใต้สังกัดเดอะ วัน เอ็นเตอร์ไพรส์
ผู้เข้าแข่งขัน
คำอธิบาย
ผู้เข้าแข่งขันจะมีการให้คะแนนผ่านการโหวตทางออนไลน์
Top 5
New Top 5
การประเมินครั้งที่ 2 (ตอนที่ 3) - World Idol
หมายเหตุ ผู้เข้าแข่งขันที่ไม่ได้ขึ้นโชว์ 5 คน ได้แก่ อู๋ คอปเปอร์ นิวตัน บี และโอตะ
พระเจ้าโจวเชิ่นจิ้ง
พระเจ้าโจวเชิ่นจิ้ง ( King Shenjing of Zhou; สิ้นพระชนม์ 315 ปีก่อนคริสตกาล), พระนามเดิม จี ติ้ง เป็นพระมหากษัตริย์พระองค์ที่ 36 แห่งราชวงศ์โจวของจีนโบราณ เป็นพระมหากษัตริย์พระองค์ที่ 24 แห่งราชวงศ์โจวตะวันออก
ลาซ ไอคอน ไอคอนป๊อบ ตัวท็อปเดบิวต์
การประเมินครั้งที่ 3 (ตอนที่ 4) - Original Soundtrack
หมายเหตุ ผู้เข้าแข่งขันที่ไม่ได้ขึ้นโชว์ 5 คน ได้แก่ ฟง คอปเปอร์ นิวตัน อั๋น และโอตะ
พระเจ้าโจวเชิ่นจิ้ง
พระองค์เป็นพระราชโอรสของพระเจ้าโจวเสี่ยน เป็นพระราชภาติยะในพระเจ้าโจวเลี่ย เป็นพระราชนัดดาในพระเจ้าโจวอาน
ลาซ ไอคอน ไอคอนป๊อบ ตัวท็อปเดบิวต์
การประเมินครั้งที่ 4 (ตอนที่ 5) - Trending Music
หมายเหตุ ผู้เข้าแข่งขันที่ไม่ได้ขึ้นโชว์ 10 คน ได้แก่ ฟง คอปเปอร์ นิวตัน อั๋น โอตะ บุญ สงกรานต์ ปลื้ม เจเจ และอู๋
พระเจ้าโจวเชิ่นจิ้ง
ครั้นเมื่อพระองค์สวรรคต พระเจ้าโจวหนั่นพระอนุชา ขึ้นครองราชย์ต่อและเป็นกษัตริย์ที่ครองราชย์ยาวนานที่สุดองค์หนึ่งในราชวงศ์โจว
ลาซ ไอคอน ไอคอนป๊อบ ตัวท็อปเดบิวต์
ผลการตัดสิน
การแข่งขันรอบสุดท้ายจัดขึ้นในวันที่ 9 มกราคม 2565 โดยเด็กฝึกทั้งหมด 5 คนที่มีคะแนนสูงสุด จะได้เดบิวท์เป็นศิลปินกลุ่มโดยได้ประกาศชื่อวงเมื่อวันที่ 21 มีนาคม 2565 ในชื่อ "ลาซวัน" (LAZ1) และเดบิวท์อย่างเป็นทางการวันที่่ 7 เมษายน 2565 ด้วยเพลง "TASTE ME"
วงศ์กะเบา
ในระบบ Cronquist มีสมาชิก 89 สกุลและมากกว่า 800 สปีชีส์ รวมทั้งสกุลหลักของวงศ์คือ (En:Flacourtia),ซึ่งปัจจุบันอยู่ในวงศ์ Salicaceae ตามการจัดจำแนกด้วยชีววิทยาโมเลกุลในระบบ APG II ในราบชื่อข้างล่างใช้การจัดจำแนกของ Salicaceae อย่างกว้างซึ่งจะแบ่งย่อยได้อีกเป็น Salicaceae อย่างแคบ, (En:Scyphostegiaceae), และ (En:Samydaceae).
ปากกาเคมี
ปากกาเคมี หรือ ปากกาเมจิก เป็นปากกาที่มีน้ำหมึกในตัว ปลายปากกามักจะทำจากวัสดุที่ซับน้ำหมึก เช่น เส้นใยอัด หรือผ้าสักหลาด ตัวด้าม (ทำจากพลาสติก, อะลูมิเนียม หรือแก้ว) จะมีโพรงด้านในที่บรรจุวัสดุที่ซับน้ำหมึก เช่นสักหลาด เอาไว้เพื่อเป็นตัวนำหมึกให้ค่อยๆ ซึมออกทางปลายปากกา และปากกาชนิดนี้จะมีปลอกปากกาที่ปิดสนิทเพื่อป้องกันไม่ให้น้ำหมึกแห้งขณะที่ไม่ได้ใช้งาน
เอสแฟนด์ (จังหวัดกีลอน)
เอสแฟนด์ เป็นหมู่บ้านในตำบลซียอแบร์ อำเภอกลาง เทศมณฑลโซว์เมเอฮ์แซรอ จังหวัดกีลอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 528 คนใน 157 ครัวเรือน
ซาไก จ๊อกกี้ยิม
ซาไก จ๊อกกี้ยิม มีชื่อจริงว่า สมบูรณ์ เวียงชัย (ชื่อเล่น: เงาะ) เกิดเมื่อวันที่ 10 พฤษภาคม พ.ศ. 2533 ที่บ้านเลขที่ 18 หมู่ 9 บ้านโนนทรายฟอง ตำบลนาม่วง อำเภอประจักษ์ศิลปาคม จังหวัดอุดรธานี เป็นบุตรชายคนเล็กในจำนวนลูกทั้ง 5 คน ของนายกลิ้งและนางปุ๋ย เวียงชัย  ฐานะที่บ้านนับว่ายากจนมาก มีอาชีพรับจ้างทำนา โดยซาไกเมื่อเรียนจบ ป.6 เมื่ออายุได้ 13 ปี ก็ช่วยเหลือครอบครัวด้วยการชกมวยไทย โดยได้ค่าตัวครั้งแรก 150 บาท และได้ส่งเสียให้กับทางบ้านเป็นประจำเดือนละ 2,000 บาท
ซาไกจดทะเบียนขึ้นเป็นนักมวยไทยอาชีพ กับสำนักงานคณะกรรมการกีฬามวย เมื่อวันที่ 19 พฤษภาคม พ.ศ. 2548 อยู่ในสังกัดค่ายจ็อกกี้ยิม ของนายสมมาตร หงสกุล ก่อนจะเบนเข็มมาชกมวยสากลได้ 22 ครั้ง ชนะ 15 แพ้ 7 และผลงานที่โดดเด่น คือการชนะน็อก โจอิจิโร ทัตสึโยชิ อดีตแชมป์โลกสภามวยโลก (WBC) รุ่นแบนตั้มเวท (118 ปอนด์) 2 สมัย ชาวญี่ปุ่น ในยกที่ 7 เมื่อวันที่ 8 มีนาคม พ.ศ. 2552 ที่เวทีราชดำเนิน จากนั้นได้โอกาสชกชิงแชมป์ราชดำเนินในรุ่นแบนตั้มเวท แต่ก็แพ้น็อกให้ ก้าวหน้า ชูวัฒนะ ในยกที่ 4 เมื่อวันที่ 4 พฤษภาคม พ.ศ. 2552 และต่อมาก็ได้รับการทาบทามให้ไปชกที่ฟูกูโอกะกับ คาซูโยชิ นิกิ นักมวยชาวญี่ปุ่นเจ้าถิ่น ในพิกัด 120 ปอนด์ อันเนื่องมาจากการที่ซาไกสามารถเอาชนะน็อกทัตสึโยชิ อดีตแชมป์โลกและเป็นซูเปอร์สตาร์นักกีฬาของญี่ปุ่นได้
ซึ่งผลการชก ปรากฏว่าซาไกยืนหยัดต่อสู้กับนิกิอย่างบอบช้ำจนถึงยกที่ 10 และถูกกรรมการจับแพ้ไป (ที.เค.โอ.) เพราะไม่ได้อยู่ในสภาพที่พร้อมชก และล้มลงขณะอยู่บนเวที  จากนั้นได้มีการนำส่งเข้าโรงพยาบาล แพทย์ได้ช่วยปั๊มหัวใจและพยายามช่วยเหลืออย่างเต็มที่แล้วถึง 3 ชั่วโมง แต่ซาไกก็เสียชีวิตลงในที่สุดในเวลา 20.00 น. วันที่ 12 ตุลาคม พ.ศ. 2552 ตามเวลาประเทศญี่ปุ่น โดยแพทย์เผยว่าเกิดเลือดคั่งในสมอง
ข่าวคราวการเสียชีวิตของซาไก ปรากฏเป็นข่าวโด่งดังในประเทศไทยในวันต่อมา ซึ่งทางครอบครัวของซาไก โดยทั้งพ่อและแม่ต่างเศร้าโศกเสียใจ เพราะถือว่าซาไกเป็นกำลังหลักของครอบครัว และฐานะทางบ้านยากจนมากอยากให้มีการช่วยเหลือนำศพกลับมาทำพิธียังประเทศไทย
ทางด้าน นายสมชาติ เจริญวัชรวิทย์ นายกสมาคมกีฬามวยอาชีพแห่งประเทศไทย (สมท.) ได้เปิดเผยว่า นายชูเจริญ ระวีอร่ามวงศ์ ซึ่งเป็นผู้นำซาไกไปชกที่ประเทศญี่ปุ่นครั้งนี้ ไม่ได้รับการอนุญาตจากทางสมาคม โดยตัวนักมวยไม่ได้ผ่านการตรวจร่างกาย
โฉมหน้าศักดินาไทย
โฉมหน้าศักดินาไทย เป็นผลงานโดย จิตร ภูมิศักดิ์ ตีพิมพ์ครั้งแรกในชื่อ "โฉมหน้าศักดินาไทยในปัจจุบัน" ในวารสาร นิติศาสตร์ฉบับศตวรรษใหม่ พ.ศ. 2500 ก่อนที่ตีพิมพ์ครั้งที่สองใน พ.ศ. 2517 โดยกลุ่มนักศึกษาธรรมศาสตร์ เกษตรศาสตร์ เชียงใหม่และรามคำแหง จัดเป็นหนึ่งในหนังสือดี 100 เล่มที่คนไทยควรอ่าน ประเภทสารคดี
ผลงานดังกล่าวเขียนขึ้นในยุคที่ประเทศไทยยังมีสภาพกึ่งเมืองขึ้นกึ่งศักดินา ได้รับเสียงวิพากษ์วิจารณ์อย่างมากเนื่องจากเสนอประวัติศาสตร์ไทยในมุมมองที่แตกต่างไปจากกรมพระยาดำรงราชานุภาพ ซึ่งเป็นประวัติศาสตร์กระแสหลัก ปฏิกิริยาต่อหนังสือนี้ทำให้หม่อมราชวงศ์คึกฤทธิ์ ปราโมช ต้องเขียนหนังสือ "ฝรั่งศักดินา" โต้ จิตรใช้วิธีวิเคราะห์แบบวัตถุนิยมทางประวัติศาสตร์ในสำนักลัทธิมากซ์ ทั้งนี้ เป็นผลงานที่ต้นฉบับไม่สมบูรณ์  หนังสือมีเนื้อหากล่าวถึงศักดินาทั่วไปและศักดินาไทย ตลอดจนประวัติศาสตร์เศรษฐกิจของไทยโดยคร่าว ๆ ตั้งแต่บรรพกาลจนถึงกรุงรัตนโกสินทร์ที่พัฒนาจากสังคมทาสมาเป็นสังคมศักดินา ตลอดจนการดำรงอยู่ของพระมหากษัตริย์ไทยที่สร้างปัญหาให้แก่รัฐและสังคม ชี้ให้เห็นลักษณะขูดรีดของชนชั้นศักดินา หลักฐานยืนยันลำดับชั้นทางสังคมของไทยที่สามารถเปลี่ยนลำดับชั้นทางสังคมได้ยาก สภาพความเป็นอยู่ที่ยากลำบากของชนชั้นไพร่และทาส
เนื้อหา
ในส่วน "กล่าวนำ" จิตรกล่าวว่า จักรวรรดินิยมและศักดินาเป็นตัวการกดขี่ขูดรีดประชาชน กล่าวถึงความหมายของคำว่าจักรวรรดินิยม และชี้ให้เห็นถึงความหมายของศักดินาโดยพิจารณาจากความสัมพันธ์ในการผลิต
ส่วน "ลักษณะระบบการผลิตศักดินาโดยทั่วไป" นิยาม "ศักดินา" ว่าเป็น "อำนาจที่กำหนดรูปแบบของชีวิตที่มีมากตามปริมาณที่ดิน" กล่าวถึงลักษณะทางเศรษฐกิจในสมัยศักดินา ซึ่งได้แก่ การที่ผู้ทำงานในที่ดินจะต้องเสียค่าเช่าแก่เจ้าศักดินา และอยู่ภายใต้ระบบแรงงานเกณฑ์ กล่าวถึงการต่อสู้ระหว่างชนชั้นต่าง ๆ ในสมัยศักดินา และกล่าวถึงลักษณะทางวัฒนธรรมในสมัยนั้น อันประกอบด้วยความสัมพันธ์ระหว่างบุคคลแบบเหลื่อมล้ำ การเหยียดสตรีและเด็ก การผูกขาดทางวัฒนธรรมของชนชั้นศักดินา
บทวิจารณ์
เครก เรโนลส์เขียนว่า แม้ว่านักเศรษฐศาสตร์การเมืองชาวไทยในคริสต์ทศวรรษ 1970 จะสอบสวนได้ไกลกว่าจิตร ภูมิศักดิ์แล้ว แต่ผลงานนี้ยังทรงพลังอยู่เพราะเป็นผลงานชิ้นแรกที่บอกเล่าถึงศักดินา
มีบทวิจารณ์ในหนังสือพิมพ์ ประชาชาติ ระบุว่าจิตรเขียนหนังสือนี้โดยไม่ได้ใช้วิธีการทางประวัติศาสตร์ แต่เป็นการตีความโดยใช้ลัทธิมากซ์เข้าไปตีความหมายทุกกรณี และวิจารณ์ต่อไปว่า ผู้อ่านหนังสือนี้คงต้องมีพื้นฐานลัทธิมากซ์มาก่อน
การดัดแปลง
หนังสือนี้ได้รับการแปลโดยเครก เรโนลส์ (Craig Reynolds) เป็นภาษาอังกฤษ ใช้ชื่อว่า The Real Face of Thai Feudalism Today ทำให้หนังสือดังกล่าวเป็นที่รู้จักในหมู่นักวิชาการนอกประเทศไทยมากขึ้น
นีโร (วงดนตรี)
นีโร (Nero หรือเขียนว่า NERO) เป็นกลุ่มดนตรีแนวอิเล็กทรอนิกส์ ประกอบด้วยสมาชิก 3 คนคือ แดเนียล สตีเฟนส์, โจ เรย์ และอาลานา วัตสัน ในเดือนสิงหาคม ค.ศ. 2011 ออกสตูดิโออัลบั้มชุดแรกชื่อชุด Welcome Reality ที่ติดอันดับ 1 บนชาร์ตอัลบั้มแห่งสหราชอาณาจักร ในเดือนสิงหาคม ค.ศ. 2012 เพลง "Promises" ได้รับรางวัลแผ่นเสียงทองคำในสหรัฐอเมริกา ต่อมาวันที่ 10 กุมภาพันธ์ ค.ศ. 2013 นีโรได้รับรางวัลแกรมมี่ ในการร่วมงานในรีมิกซ์เพลง "Promises" กับสกริลเลกซ์
ปรีชา เลาหพงศ์ชนะ
นายปรีชา เลาหพงศ์ชนะ ประธานกรรมการ บริษัท กรุงไทย แลนด์ ดีวีลอปเมนท์ จำกัด อดีตรัฐมนตรีช่วยว่าการกระทรวงพาณิชย์ รัฐมนตรีช่วยว่าการกระทรวงการต่างประเทศ และรัฐมนตรีช่วยว่าการกระทรวงอุตสาหกรรม แกนนำกลุ่มวังพญานาค ร่วมกับ นายพินิจ จารุสมบัติ เคยเป็นกรรมการบริหารพรรคสามัคคีธรรม และเป็นหนึ่งในคณะกรรมการบริหาร พรรคไทยรักไทย และภายหลังได้ย้ายเข้าสังกัด พรรคเพื่อแผ่นดิน
ประวัติ
นายปรีชา เลาหพงศ์ชนะ เกิดเมื่อวันที่ 15 มกราคม พ.ศ. 2497 ที่จังหวัดพระนคร สำเร็จการศึกษาระดับปริญญาตรี และปริญญาโท จากคณะนิติศาสตร์ จุฬาลงกรณ์มหาวิทยาลัย
ปรีชา มีบุตรสาวที่ถูกกล่าวถึงทางสื่อมวลชนคือ ชวพร เลาหพงศ์ชนะ ซึ่งสังคมออนไลน์เผยแพร่ภาพว่าเป็นบุตรสาวของนายกรัฐมนตรี พลเอก ประยุทธ์ จันทร์โอชา
การทำงาน
นายปรีชา เลาหพงศ์ชนะ เป็นสมาชิกสภาผู้แทนราษฎร จังหวัดอุบลราชธานี ในปี พ.ศ. 2529 สังกัดพรรคกิจสังคม ต่อมาได้ย้ายมาสังกัดพรรคสามัคคีธรรม ในการเลือกตั้ง พ.ศ. 2535 และย้ายมาอยู่พรรคชาติพัฒนา ในการเลือกตั้ง พ.ศ. 2538 จนกระทั่งได้ย้ายมาลงสมัครในแบบบัญชีรายชื่อ สังกัดพรรคไทยรักไทย ในการเลือกตั้ง พ.ศ. 2544
นายปรีชา เลาหพงศ์ชนะ เคยดำรงตำแหน่งเลขานุการรัฐมนตรีว่าการกระทรวงอุตสาหกรรม ในปี พ.ศ. 2535 ที่ปรึกษารัฐมนตรีประจำสำนักนายกรัฐมนตรี ปี พ.ศ. 2537 และเป็นรัฐมนตรีครั้งแรกในปี พ.ศ. 2540 ในตำแหน่งรัฐมนตรีว่าการกระทรวงอุตสาหกรรม (2 สมัย) กระทั่งในรัฐบาลของพันตำรวจโท ทักษิณ ชินวัตร จึงได้รับตำแหน่งรัฐมนตรีช่วยว่าการกระทรวงการต่างประเทศ และรัฐมนตรีช่วยว่าการกระทรวงพาณิชย์
หลังถูกตัดสิทธิ์ทางการเมือง
ในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 จึงได้นำสมาชิกในกลุ่มวังพญานาค ย้ายไปสังกัดพรรคเพื่อแผ่นดิน โดยได้รับตำแหน่งที่ปรึกษาหัวหน้าพรรค ต่อมาได้แถลงลาออกจากตำแหน่งที่ปรึกษาและตำแหน่งในคณะกรรมการนโยบายและยุทธศาสตร์ของพรรคเพื่อแผ่นดิน โดยมีเหตุผลว่า เพื่อสร้างบรรยากาศแห่งความสมานฉันท์ และความเรียบร้อยในการแก้ไขปัญหาของประเทศชาติ และเพื่อให้เป็นไปตามข้อหารือของคณะกรรมการการเลือกตั้ง (กกต.) ซึ่งการแถลงลาออกครั้งนี้ได้กระทำพร้อมกับ นายพินิจ จารุสมบัติ, นายสุชาติ ตันเจริญ, นางลลิตา ฤกษ์สำราญ, นายเอกภาพ พลซื่อ และนายสมศักดิ์ คุณเงิน
ในการจัดตั้งของรัฐบาลซึ่งนำโดยพรรคประชาธิปัตย์ ในช่วงปลายปี พ.ศ. 2551 นายปรีชา เลาหพงศ์ชนะ เป็นบุคคลหนึ่งที่มีบทบาทสำคัญในการนำสมาชิกในกลุ่มให้การสนับสนุนนายอภิสิทธิ์ เวชชาชีวะ เป็นนายกรัฐมนตรี และเป็นหนึ่งในสามบุคคลที่มีบทบาทสำคัญ ในนาม "3พี" (ไพโรจน์ สุวรรณฉวี พินิจ จารุสมบัติ และปรีชา เลาหพงศ์ชนะ) ต่อมาในปี พ.ศ. 2554 ได้เข้าร่วมงานการเมืองกับกลุ่มของนายสุวัจน์ ลิปตพัลลภ ในนามพรรคชาติพัฒนาเพื่อแผ่นดิน
เจาะเวลาหาอดีต ภาค 3
เจาะเวลาหาอดีต ภาค 3 (Back to the Future Part III) เป็นภาพยนตร์ที่ออกฉายเมื่อ 25 พฤษภาคม ค.ศ. 1990 เป็นภาค 3 ในภาพยนตร์ไตรภาคเจาะเวลาหาอดีต เป็นภาพยนตร์นิยายวิทยาศาสตร์ ตะวันตก ที่ใช้เครื่องไทม์แมชชีนเดินทางข้ามเวลาไปยุคตะวันตกในปี 1885 โดยมาร์ตี้ แม็กฟลาย (ไมเคิล เจ. ฟ็อกซ์) และ ดร. เอ็มเม็ตต์ บราวน์ (คริสโตเฟอร์ ลอยด์)
นครลักเซมเบิร์ก
ลักเซมเบิร์ก (Lëtzebuerg; Luxembourg; Luxemburg) มีอีกชื่อว่า นครลักเซมเบิร์ก (Stad Lëtzebuerg หรือ d'Stad; Ville de Luxembourg; Stadt Luxemburg หรือ Luxemburg-Stadt) เป็นเมืองหลวงของราชรัฐลักเซมเบิร์ก ในเมืองยังมีสิ่งก่อสร้างทางประวัติศาสตร์อย่าง ปราสาทลักเซมเบิร์ก ที่สร้างโดยชนแฟรงค์ในช่วงยุคกลางตอนต้นในบริเวณที่เริ่มก่อตั้งเมือง
เมืองลักเซมเบิร์กตั้งอยู่ใจกลางของยุโรปตะวันตกตั้งอยู่ห่างจากกรุงบรัสเซลส์ 213 km ห่างจากกรุงปารีส 372 km และตั้งอยู่ห่างจากโคโลญ 209 km
ทิงกิงเอาต์ลาวด์
"ทิงกิงเอาต์ลาวด์" (Thinking Out Loud) เป็นเพลงของนักร้องนักแต่งเพลงชาวอังกฤษ เอ็ด ชีแรน เพลงเขียนโดยเอ็ด ชีแรน และเอมี แวดจ์ และผลิตโดยเจค กอสลิง เพลงออกจำหน่ายในวันที่ 24 กันยายน ค.ศ. 2014 ผ่านสังกัดอะไซลัมและแอตแลนติก เป็นซิงเกิลลำดับที่สามของสตูดิโออัลบั้มที่สองของชีแรน × (2014)
"ทิงกิงเอาต์ลาวด์" ได้รับรางวัลแกรมมี สาขาเพลงแห่งปี และสาขาแสดงเดี่ยวชายยอดเยี่ยม และได้รับการเสนอชื่อเข้าชิงสาขาบันทึกเสียงแห่งปีในงานประจำปี ค.ศ. 2016
ในวันที่ 10 สิงหาคม ค.ศ. 2016 ชีแรนถูกฟ้องร้องจากครอบครัวของเอ็ด ทาวน์เซนด์ข้อหาล่วงละเมิดลิขสิทธิ์เพลง โดยอ้างว่า "ทิงกิงเอาต์ลาวด์" ลอกเลียนแบบส่วนสำคัญของเพลง "เล็ตส์เก็ตอิตออน" ของมาร์วิน เกย์
ตังเก
ตังเก เป็นบทเพลงเพื่อชีวิตยอดนิยม จากการแต่งคำร้อง และ ขับร้องครั้งแรกของ พงษ์เทพ กระโดนชำนาญ ในอัลบั้ม คนจนรุ่นใหม่ เมื่อปี พ.ศ. 2533
ที่มา
แต่ทำนองของเพลงตังเก ได้มีการอ้างใน youtube ว่า เดิมมาจากเพลงปฏิวัติชื่อ "ฉันเกิดเป็นลูกอิสาน" แต่งโดย ส.เยาวภา โดยเนื้อร้องบรรทัดแรก และทำนองในท่อนแรก มีความคล้ายคลึงกับเพลงตังเกมาก  ซึ่งพงษ์เทพอาจจะเอาอิทธิพลของเพลงนั้นมาแต่งเพลงของตนเอง
การนำไปร้องต่อ
เพลง "ตังเก" ถือเป็นเพลงที่ได้รับความนิยมอย่างกว้างขวางในยุครุ่งเรืองของตลาดเพลงเพื่อชีวิตและจังหวะสามช่า และเป็นเพลงที่ดีที่สุดของพงษ์เทพ ด้วยเสียงร้องและเนื้อหาที่กลมกลืนอย่างลงตัว บวกกับจังหวะดนตรีสามช่าที่ถูกใจคอเพลงเพื่อชีวิตมาเนิ่นนาน ซึ่งช่วยเพิ่มความไพเราะน่าฟังยิ่งขึ้น  จนมีการนำมาขับร้องใหม่ด้วยตัวเองอยู่หลายครั้ง และโดยศิลปินนักร้องคนอื่นๆ เช่น พี สะเดิด จากอัลบั้ม สะเดิดสุดเดช พ.ศ. 2550 ปี พ.ศ. 2552 ทาง หัวลำโพงริดดิม ได้ดัดแปลงรูปแบบดนตรีให้ต่างไปจากเดิมและเข้ากับความต้องการของวัยรุ่น เพื่อประกอบภาพยนตร์เรื่อง หนีตามกาลิเลโอ  โดยมอบให้ สิงโต เดอะสตาร์ เป็นผู้ขับร้อง พร้อมด้วย ชุติมา ทีปะนาถ และ จรินทร์พร จุนเกียรติ นักแสดงนำจากภาพยนตร์เรื่องดังกล่าว ซึ่งได้รับเสียงวิพากษ์วิจารณ์ทั้งแง่บวกและลบ
โรงพยาบาลอานันทมหิดล
โรงพยาบาลอานันทมหิดล (Ananda Mahidol Hospital) (อักษรย่อ: รพ.อ.ป.ร.) สังกัดกรมแพทย์ทหารบก ตั้งอยู่ในตำบลเขาสามยอด อำเภอเมืองลพบุรี จังหวัดลพบุรี เป็นโรงพยาบาลทหารขนาดใหญ่ในส่วนภูมิภาค ให้บริการระดับทุติยภูมิขั้นสูง เป็นโรงพยาบาลแห่งแรกของกองทัพบกไทย ให้บริการทั้งข้าราชการทหารและพลเรือนรวมถึงประชาชนทั่วไป และมีขนาดใหญ่เป็นลำดับที่สามรองจากโรงพยาบาลพระมงกุฎเกล้า และโรงพยาบาลค่ายสุรนารี
ศัยภาพของโรงพยาบาล
ในปี 2560 โรงพยาบาลอานันทมหิดล มีการลงทุนเพื่อพัฒนาศักยภาพของโรงพยาบาลในการให้บริการด้านโรคหัวใจมากขึ้น ทั้งการพัฒนาแพทย์ด้านหัวใจ แพทย์สวนหัวใจเพิ่มขึ้น รวมถึงการลงทุนพัฒนาห้องปฏิบัติการสวนหัวใจและหลอดเลือด (Cardiac Catheterization Laboratory) ทำให้มีบุคลากรทางการแพทย์ อุปกรณ์เครื่องมือ และห้อง ที่สามารถดูแลผู้ป่วยด้านหัวใจได้อย่างครบถ้วน
จากเดิมก่อนที่จะพัฒนาศักยภาพด้านโรคหัวใจและสวนหัวใจ ต้องส่งต่อคนไข้ไปรักษาที่กรุงเทพฯ เช่น รพ.พระมงกุฎ หรือส่งไปยังจังหวัดที่มีศักยภาพสูงกว่า เมื่อมีการพัฒนาศักยภาพของ รพ.อานันทมหิดล ขึ้นมาเอง ก็ช่วยให้การดูแลผู้ป่วยในพื้นที่ได้มากขึ้น ลดจำนวนการส่งต่อ ลดปัญหาการเดินทางไกล และการรอคิวนาน
ประวัติโรงพยาบาล
ในอดีตจังหวัดลพบุรียังเป็นขนาดจังหวัดเล็ก ชุมชนยังไม่หนาแน่นมากจากบริเวณท่าหินไปถึงท่าโพธิ์ ซึ่งในปีนั้นกระทรวงกลาโหมโดยมี พันเอกหลวงพิบูลสงคราม (ยศขณะนั้น) เป็นรัฐมนตรีว่าการกระทรวงกลาโหม ได้มีดำริที่จะย้ายหน่วยทหารบางส่วนจากกรุงเทพมหานครมาตั้งที่จังหวัดลพบุรี ใน พ.ศ. 2480 พร้อมกับเล็งเห็นว่า เมื่อมีหน่วยทหารและครอบครัวมาตั้งรกรากมากขึ้นในจังหวัดลพบุรี หากมีการเจ็บป่วยก็ย่อมเป็นปัญหาใหญ่ทางการรักษาพยาบาลจึงได้คิดวางแนวทางที่จะตั้งโรงพยาบาลไว้ในจังหวัดลพบุรีอีกแห่งหนึ่ง เพื่อรองรับการแก้ปัญหาการเจ็บไข้ได้ป่วยของทหาร, ครอบครัว, ประชาชนและพลเรือนในจังหวัดลพบุรี รวมทั้งจังหวัดใกล้เคียง เพราะในระยะเวลานั้นทั้งจังหวัดสิงห์บุรี, จังหวัดเพชรบูรณ์, จังหวัดสระบุรี และจังหวัดลพบุรียังไม่มีโรงพยาบาลประจำจังหวัด นับว่าเป็นความคิดที่รอบคอบในการวางแผนระยะยาวในสมัยนั้น ดังนั้นโรงพยาบาลอานันทมหิดลก็ได้เริ่มก่อสร้างขึ้นในปี พ.ศ. 2480 และแล้วเสร็จในปีถัดมาพระบาทสมเด็จพระเจ้าอยู่หัวอานันทมหิดล มีพระมหากรุณาธิคุณเสด็จฯ มากระทำพิธีเปิดเป็นปฐมฤกษ์ เมื่อวันที่ 6 มกราคม พ.ศ. 2481 ซึ่งเป็นวันเดียวกันกับวันเปิดค่ายสมเด็จพระนารายณ์มหาราช
พ.ศ. 2481 โรงพยาบาลอานันทมหิดล ได้เปิดดำเนินการโดยสามารถให้การพยาบาลแก่ผู้ป่วยไม่เกิน 200 เตียงตัวอาคารของโรงพยาบาลไม่สามารถสร้างเสริมให้ครบตามแผนได้ เนื่องจากเกิดสงครามมหาเอเชียบูรพา จึงมีเพียงอาคารศัลยกรรมหนึ่งหลังอายุรกรรมหนึ่งหลังและสูตินรีเวชกรรมหนึ่งหลังเท่านั้น
พ.ศ. 2486 เนื่องจากสงครามมหาเอเชียบูรพาได้ทวีความรุนแรงขึ้น ประเทศไทยเข้าร่วมเป็นพันธมิตรกับประเทศอังกฤษ กองทัพไทยต้องส่งทหารเข้าร่วมในการรบด้วย เช่น กองทัพพายัพทำให้ทหารต้องเจ็บป่วยและบาดเจ็บมาก โรงพยาบาลในเขตแนวหน้าและเขตหลังคือกองพยาบาลมณฑลที่ 1 (โรงพยาบาลพระมงกุฎเกล้า) ไม่สามารถรับผู้ป่วยได้เพียงพอ กรมเสนารักษ์กรมแพทย์ทหารบกจึงได้ดำเนินการปรับปรุงโรงพยาบาลอนันทมหิดล เพื่อให้มีขีดความสามารถรับทหารป่วยเจ็บเพิ่มขึ้นและจัดตั้งศูนย์พักฟื้นทหารป่วยเจ็บของกองทัพบก อีกทั้งได้อาคารชั่วคราวขึ้น 4 หลัง แต่ละหลังรับผู้ป่วยได้ 200 เตียง รวมอาคารเดิมแล้วสามารถรับผู้ป่วยได้ถึง 1,000 เตียง
พ.ศ. 2514 ในการรับผู้ป่วยที่ส่งกลับจากโรงพยาบาลประจำถิ่นและหน่วยสนับสนุนทางการแพทย์ในเขตหน้าและในพื้นที่การรบ จากภารกิจซึ่งต้องสนับสนุนกองทัพบกตลอดมา รวมทั้งการต้องดูแลทหาร, ครอบครัวและพลเรือนที่เจ็บป่วยเป็นจำนวนมากในพื้นที่จังหวัดลพบุรี พันเอกยง วัชระคุปต์ ผู้อำนวยการ ได้เสนอแผนและโครงการต่อกองทัพบกขออนุมัติสร้างอาคารใหม่ 6 ชั้น ซึ่งมีสิ่งอำนวยความสะดวกต่าง ๆ ครบสมบูรณ์ภายในอาคารเดียวกันและได้รับความเห็นชอบสนับสนุนจาก พลเอกสุรกิจ มัยลาภ (เสนาธิการทหารบกขณะนั้น) จัดสรรงบประมาณและกรุณามาเป็นประธานในพิธีวางศิลาฤกษ์เมื่อวันที่ 26 กรกฎาคม พ.ศ. 2514 เวลา 18.30 น. อาคาร 6 ชั้น ใช้เวลาในการก่อสร้าง 5 ปีเศษ ใช้งบประมาณ 50 กว่าล้านบาท เมื่อสร้างเสร็จเรียบร้อยแล้วนับว่าเป็นโรงพยาบาลระดับโรงพยาบาลทั่วไปที่ทันสมัยที่สุดแห่งหนึ่งในประเทศไทย
การฝึกอบรมหรือเป็นสถาบันสมทบในการฝึกอบรม
โรงพยาบาลอานันทมหิดล เป็นสถานที่ฝึกอบรมแพทย์เพิ่มพูนทักษะ ซึ่งได้รับอนุมัติจากแพทยสภาและเป็นสถานที่ฝึกปฏิบัติงานทางคลินิกของนักเรียนพยาบาล วิทยาลัยพยาบาลกองทัพบกชั้นปีที่ 4 และนักเรียนนายสิบเหล่าแพทย์ นอกจากนี้ ยังเป็นสถานที่ฝึกปฏิบัติงานของนักศึกษาในสาขาที่เกี่ยวกับงาน ทางสาธารณสุขด้านต่างๆ เช่น งานกายภาพบำบัด งานพยาธิวิทยา งานเวชระเบียน เป็นต้น
วิกเตอร์ โอซิมเฮน
วิกตอร์ เจมส์ โอซิเมน (Victor James Osimhen; เกิด 29 ธันวาคม ค.ศ. 1998) เป็นนักฟุตบอลอาชีพชาวไนจีเรียซึ่งเล่นเป็นกองหน้าให้แก่นาโปลีและทีมชาติไนจีเรีย ถือเป็นหนึ่งในกองหน้าที่ดีที่สุดในโลก เขาขึ้นชื่อเรื่องการจบสกอร์ที่ยอดเยี่ยมและความแข็งแกร่ง
โอซิเมนเกิดในไนจีเรีย เขาเริ่มอาชีพนักฟุตบอลในเยอรมนีกับเฟาเอ็ฟเอ็ล ว็อลฟส์บวร์ค ใน ค.ศ. 2017 หลังจากอยู่กับสโมสรได้ 1 ฤดูกาลครึ่ง เขาย้ายไปชาร์เลอรัวที่เบลเยียมแบบยืมตัวในฤดูกาล 2018–19 ก่อนที่จะย้ายไปชาร์เลอรัวด้วยสัญญาถาวร แต่ไม่ได้ลงเล่นสักนัดและตัดสินใจย้ายไปลีล เขาเปิดตัวในการแข่งขันฟุตบอลสโมสรยุโรปกับลีลในยูฟ่าแชมเปียนส์ลีก ฤดูกาล 2019–20 ใน ค.ศ. 2020 โอซิมเฮนย้ายไปนาโปลีด้วยค่าตัวเป็นสถิติสโมสรที่ 70 ล้านยูโร เขาคว้ารางวัลนักฟุตบอลดาวรุ่งยอดเยี่ยมของเซเรียอา ในฤดูกาล 2021–22 เขาเป็นนักฟุตบอลแอฟริกันที่ทำประตูสูงสุดร่วมกันในเซเรียอา ร่วมกับจอร์จ เวอาห์ และซามุแอล เอโต และปัจจุบันยังครองสถิตินักเตะแอฟริกาที่ทำประตูได้มากที่สุดในฤดูกาลเดียว
เหตุเครื่องบินตกบริเวณเทือกเขาแอนดีส พ.ศ. 2515
กองทัพอากาศอุรุกวัย เที่ยวบินที่ 571 หรือภัยพิบัติการบินแอนดีส เป็นเหตุการณ์เครื่องบินเช่าเหมาลำ แฟร์ไชลด์ FH-227D ของกองทัพอากาศอุรุกวัย มีผู้โดยสาร 45 คน เป็นนักกีฬารักบี้ยูเนียนและครอบครัว เดินทางจากมอนเตวิเดโอ ประเทศอุรุกวัย เพื่อไปแข่งขันที่ซานติอาโก ประเทศชิลี เมื่อวันที่ 13 ตุลาคม พ.ศ. 2515 ประสบกับสภาพอากาศเลวร้าย ต้องแวะพักที่เมืองเมนโดซา ประเทศอาร์เจนตินา และบินอ้อมเทือกเขาแอนดีส ก่อนจะประสบอุบัติเหตุระหว่างบินผ่านช่องเขาบริเวณชายแดนอาร์เจนตินาและชิลี
นักบินได้บังคับเครื่องบินร่อนลงและกระแทกกับพื้นผิวโลก ในเบื้องต้นมีผู้เสียชีวิต 12 คน และเสียชีวิตเพิ่มอีก 5 คนในวันรุ่งขึ้น ผู้รอดชีวิตที่เหลือต้องทรมานกับสภาพอุณหภูมิเย็นจัด และอากาศเบาบาง โดยไม่มีเครื่องนุ่งห่ม รองเท้า เวชภัณฑ์ และเสบียงอาหาร แต่ยังคงอยู่รอดได้โดยการกินเนื้อของเพื่อนผู้เสียชีวิตเป็นอาหาร จนกระทั่งสมาชิกสองคนในกลุ่ม ชื่อ นันโด ปาร์ราโด และ โรเบร์โต กาเนสซา ออกเดินเท้าข้ามเทือกเขาแอนดีสเป็นเวลา 10 วัน ข้ามพรมแดนชิลี และได้รับความช่วยเหลือจากทางการ เมื่อวันที่ 23 ธันวาคม พ.ศ. 2515 หลังเกิดเหตุเป็นเวลา 72 วัน มีผู้รอดชีวิต 16 คน
เหตุการณ์นี้เป็นที่รู้จักในอเมริกาใต้ในชื่อว่า ปาฏิหาริย์แห่งแอนดีส (El Milagro de los Andes; Miracle of the Andes)
เกีย โซเรนโต
เกีย โซเรนโต (Kia Sorento) เป็นรถยนต์อเนกประสงค์สมรรถนะสูงขนาดกลาง (Mid-Size SUV) ที่ผลิตโดยบริษัทสัญชาติเกาหลีใต้ เกีย มอเตอร์ส
รุ่นที่ 1 (BL) (พ.ศ. 2545-2552)
เกีย โซเรนโต รุ่นที่ 1 เริ่มผลิตเมื่อปี พ.ศ. 2545 ใช้ชิ้นส่วนร่วมกับฮุนได เทอร์ราแคน โดยเป็นโครงสร้างแบบ Body-on-frame มีฐานการประกอบที่ประเทศเกาหลีใต้ ,รัสเซียและฟิลิปปินส์ ใช้ระบบขับเคลื่อนล้อหลัง และระบบขับเคลื่อนสี่ล้อ มีรุ่นเครื่องยนต์ 2.4 Sirius II I4 ,2.5 A I4 ,3.3 Lambda ,3.5 Sigma และ 3.8 ลิตร V6 โดยเครื่องยนต์นั้นใช้เทคโนโลยีจากฮุนได ใช้เกียร์ธรรมดา 5 สปีด และเกียร์อัตโนมัติ 4 และ 5 สปีด ระยะฐานล้อ 2,710 มม. ความยาว 4,570-4,590 มม. ความกว้าง 1,865-1,885 มม. ความสูง 1,435-1,515 มม.
ในประเทศไทย โซเรนโตรุ่นที่ 1 เปิดตัวเมื่อปี พ.ศ. 2545 โดยบริษัท ยนตรกิจ คอร์เปอเรชั่น จำกัด (Official Import) เครื่องยนต์ของโซเรนโตเวอร์ชันไทยจะเป็นเครื่องยนต์ดีเซล 2.5 ลิตร A I Turbo CRDi I4 และเครื่องยนต์เบนซิน 3.5 ลิตร ฮุนได Σ V6 พร้อมระบบขับเคลื่อนสี่ล้อ
รุ่นที่สอง (XM) (พ.ศ. 2552–2558)
เกีย โซเรนโต รุ่นที่ 2 เริ่มผลิตเมื่อปี พ.ศ. 2552 รุ่นนี้เป็นรุ่นแรกที่เป็น Crossover SUV อย่างเต็มตัว และรุ่นที่ 2 เริ่มเปลี่ยนมาใช้ระบบขับเคลื่อนล้อหน้าแล้ว แต่ยังมีการผลิตรุ่นขับเคลื่อนสี่ล้ออยู่เหมือนเดิม ส่วนแพลตฟอร์มนั้นเปลี่ยนมาใช้ร่วมกับฮุนได ซานตาเฟ่ มีเครื่องยนต์เบนซิน 2.4 ,2.7 และ 3.5 ลิตร และเครื่องยนต์ดีเซล 2.2 ลิตร ใช้เกียร์ธรรมดา 5 และ 6 สปีด และเกียร์อัตโนมัติ 5 และ 6 สปีด ระยะฐานล้อ 2,700 มม. ความยาว 4,685 มม. ความกว้าง 1,885 มม. ความสูง 1,710 มม. มีฐานการประกอบอยู่ที่ประเทศเกาหลีใต้ ,สหรัฐอเมริกาและคาซัคสถาน
ในประเทศไทย บริษัท ยนตรกิจ คอร์เปอเรชั่น จำกัด ได้นำโซเรนโตรุ่นที่ 2 มาเปิดตัวเมื่อปี พ.ศ. 2555 ด้วยเครื่องยนต์ดีเซล 2.2 ลิตร พร้อมเกียร์อัตโนมัติ 6 จังหวะ ขับเคลื่อนสองล้อหน้า เท่านั้น ตั้งราคาขายอยู่ที่ 1.8 ล้านบาท
หลังจากปี พ.ศ. 2557 ได้มีการนำเข้ารุ่นปรับแต่งหน้าตาเข้ามาขายอีกประมาณ 110 คัน ตั้งราคาขายอยู่ที่ 1.69 ล้านบาท
มีข้อมูลเกี่ยวกับสิ่งแวดล้อมดังนี้